Et synkende gitarriff åpner låten, og resten av instrumentene kommer gradvis med. Riffet går over i improvisasjoner i forskjellige modalskalaer og raske toner fra orgelet. Etter et rolig mellomspill går låten over i et mindre strukturert og meget fritt parti, der tempoet varierer. Helt på slutten av låten kommer åpningsriffet tilbake, og spilles i gradvis synkende tempo før låten avsluttes.